Од августа 1950. године, Аденауер је почео да врши притисак на западне савезнике да се ослободе сви ратни злочинци који су били у притвору, а посебно се залагао за оне из Вермахта, говорећи да је поновно наоружање Западне Немачке немогуће уколико они остану у притвору. Аденауер је био противник Нинбершког процеса 1945—46. и након што је постао канцелар затражио је ослобађање „Седморке из Шпандауа”, како су називани седморица ратних злочинаца осуђених у Нирнбергу и затворени у затвору у Шпандауу.